《劝农二首奉呈同官诸丈》
宋代·陈淳祖

劝农事云毕，晴日足登山。
山高翠微上，坐见人境閒。
天目有修眉，洞庭无狂澜。
田畴井画见，布谷行相关。
村村自花柳，流水春风颜。
周行抚泉石，碧匣开潺湲。
尚想读书声，犹在松树间。
此事已难会，沂水何时还。
郎吟苏仙语，明月下前湾。

作者简介：陈淳祖，字道初，一字唯道，号卓山，瑞安（今属浙江）人。理宗嘉熙二年（一二三八）进士。历知钱塘县、提辖榷货务、通判徽州。开庆元年（一二五九）知南康军。景定元年（一二六○）除秘书郎，迁著作佐郎兼权侍右郎官。出提举两浙西路常平，兼知安吉州。度宗咸淳中迁福建路提点刑狱。召为吏部郎官，迁司农少卿兼左司，以忤贾似道罢。久之，起为荆湖南路转运副使。明弘治《温州府志》卷一一有传。今录诗七首。